b'\n_START_ARTICLE_\nPo\xc5\xa1kodbe zaradi ponavljajo\xc4\x8dih se gibov\n_START_SECTION_\nSimptomi\n_START_PARAGRAPH_\nSlede\xc4\x8de prito\xc5\xbebe so tipi\xc4\x8dne pri bolnikih, pri katerih bi lahko diagnostificirali bolezen po\xc5\xa1kodb zaradi prekomernih gibov\xc2\xa0:_NEWLINE_Kratki rafali neizmerne bole\xc4\x8dine v rokah, hrbtu, ramenih, zapestjih, dlaneh ali palcih (zna\xc4\x8dilna je razpr\xc5\xa1enost bole\xc4\x8dine - bole\xc4\x8dina se \xc5\xa1iri na \xc5\xa1tevilna podro\xc4\x8dja). Bole\xc4\x8dina se z aktivnostjo \xc5\xa1e pove\xc4\x8duje. Bolnik se po\xc4\x8duti \xc5\xa1ibko, pomanjkuje mu tudi vzdr\xc5\xbeljivosti. Prisoten je neprijeten ob\xc4\x8dutek napetosti in peko\xc4\x8da bole\xc4\x8dina v predelu prstov, dlaneh, zapestjih, podlakti ali komolcev. Bolnik ob\xc4\x8duti mravljin\xc4\x8denje ali odrevenelost rok, hladne roke. Izguba mo\xc4\x8di, sposobnosti finih gibov in koordinacije, okornost prstov oziroma rok. Prizadeti ljudje najve\xc4\x8dkrat opazijo, da so postali bolj nerodni. Bole\xc4\x8dine so lahko tako mo\xc4\x8dne, da lahko motijo tudi spanje. Prizadeti ljudje si pogosto masirajo prste, dlani in podlahti._NEWLINE_Za razliko od sindroma karpalnega kanala , so simptomi po navadi razpr\xc5\xa1eni in ne-anatomski, simptomi pre\xc4\x8dkajo distribucijo \xc5\xbeivcev, kit, itd. Simptomi bole\xc4\x8dine nimajo tendence k zna\xc4\x8dilnostim kakr\xc5\xa1nega koli direktnega patolo\xc5\xa1kega stanja.\n_START_SECTION_\nPogostost bolezni\n_START_PARAGRAPH_\nPo\xc5\xa1kodbe zaradi ponavljajo\xc4\x8dih se gibov, so najpogostej\xc5\xa1e z delom povezane zdravstvene te\xc5\xbeave. 25\xc2\xa0% vseh evropskih delavcev se prito\xc5\xbeuje nad bole\xc4\x8dinami v hrbtu, 23\xc2\xa0% pa nad bole\xc4\x8dinami v mi\xc5\xa1icah; 62\xc2\xa0% vseh delavcev v EU je \xc4\x8detrtino delovnega \xc4\x8dasa ali ve\xc4\x8d izpostavljenih ponavljajo\xc4\x8dim se gibom dlani ali rok; 46\xc2\xa0% bole\xc4\x8dim ali utrujajo\xc4\x8dim polo\xc5\xbeajem; 35\xc2\xa0% pa preme\xc5\xa1\xc4\x8danju ali premikanju te\xc5\xbekih bremen. _NEWLINE_Kmetijstvo in gradbeni\xc5\xa1tvo sta glede izpostavljenosti fizi\xc4\x8dnim tveganjem in tudi glede \xc5\xa1tevila prito\xc5\xbeb zaradi mi\xc5\xa1i\xc4\x8dno-kostnih obolenj, najbolj prizadeta sektorja. Dejstvo pa je, da ta obolenja prizadenejo delavce v vseh sektorjih. Na splo\xc5\xa1no so \xc5\xbeenske manj izpostavljene fizikalnim dejavnikom tveganja, \xc4\x8deprav je, kar zadeva gibe dlani ali rok ter delo v bole\xc4\x8dih ali utrujajo\xc4\x8dih polo\xc5\xbeajih, izpostavljenost \xc5\xbeensk enaka izpostavljenosti mo\xc5\xa1kih. Dolo\xc4\x8denim tveganjem \xe2\x80\x93 delu, ki vklju\xc4\x8duje premikanje ljudi \xe2\x80\x93 so \xc5\xbeenske ob\xc4\x8dutno bolj izpostavljene kot mo\xc5\xa1ki, in sicer je tveganjem \xc4\x8detrtino ali ve\xc4\x8d delovnega \xc4\x8dasa izpostavljenih 11\xc2\xa0% \xc5\xbeensk oziroma 6\xc2\xa0% mo\xc5\xa1kih. Mi\xc5\xa1i\xc4\x8dno-kostna obolenja so povezana z visokimi stro\xc5\xa1ki zaradi njihove neposredne povezanosti z zavarovanjem, od\xc5\xa1kodnino, zdravstvenimi in administrativnimi stro\xc5\xa1ki ter tudi s posrednimi stro\xc5\xa1ki, ki nastanejo zaradi izgube storilnosti.\n_START_SECTION_\nFizi\xc4\x8dni pregled in diagnosti\xc4\x8dni test\n_START_PARAGRAPH_\nFizi\xc4\x8dni pregled poka\xc5\xbee le nemo\xc4\x8d in zmanj\xc5\xa1ano zmo\xc5\xbenost napora, na podlagi testov, kot so oprijem in sposobnost mo\xc4\x8dnega oprijema s prsti. Po navadi niso prisotne niso nobene druge nepravilnosti. Diagnosti\xc4\x8dni testi (radiolo\xc5\xa1ki, elektrofiziolo\xc5\xa1ki, itd) so normalni. Bole\xc4\x8dine zaradi ponavljajo\xc4\x8dih gibov, je najbolje razumeti kot navidezno zdravo roko, katera pa boli. Vendar pa je tukaj trenutno nedokazljiva po\xc5\xa1kodba, katero moramo \xc5\xa1e ugotoviti.\n_START_SECTION_\nDefinicija\n_START_PARAGRAPH_\nFraza "po\xc5\xa1kodba zaradi ponavljajo\xc4\x8dih se gibov" je po navadi uporabljena pri pacientih, kjer ni prisotna neka natan\xc4\x8dna, objektivna patofiziologija, katera sovpada z bole\xc4\x8dinami, katere ob\xc4\x8duti bolnik. Ta fraza pa se lahko uporablja tudi kot nadpomenka, ki vklju\xc4\x8dujeje druge lo\xc4\x8dene diagnoze, ki so (intuitivno, vendar pogosto brez dokaza) povezane z bole\xc4\x8dinami v rokah, kot so na primer: sindrom karpalnega kanala, sindrom bole\xc4\x8dega prsnega ko\xc5\xa1a, DeQuervain sindrom, pulzajo\xc4\x8d prst, bole\xc4\x8d hrbet, teni\xc5\xa1ki komolec,... Navsezadnje pa se lahko izraz po\xc5\xa1kodbe zaradi ponavljajo\xc4\x8dih se gibov, uporablja tudi kot alternativni, krovni izraz za druge nespecifi\xc4\x8dne bolezni ali kot neka splo\xc5\xa1na definicija v nepreverljivi patologiji, kot recimo refleksna simpati\xc4\x8dna distrofija, po\xc5\xa1kodba palcev zaradi pogostih pritiskov, radikalni tunelski sindrom, igralni\xc5\xa1ki palec ( rahlo otekanje palca zaradi pretirane uporabe igralnih plo\xc5\xa1\xc4\x8dkov), pisalni prst ( otekanje roke , katero povzro\xc4\x8da prekomerna uporaba pisal, ter razna po\xc5\xa1kodba zapestij), katera lahko nastanejo pri nonavljajo\xc4\x8dem vrtenju roke ( primer: vrtenje sijo\xc4\x8dih palic na zabavah )._NEWLINE_\xc4\x8ceprav sta tendinitis in tendosinovitis lo\xc4\x8dena patofiziolo\xc5\xa1ka procesa, moramo biti previdni, ker sta tudi izraza, katera zdravniki pogosto uporabljaljo za nespecifi\xc4\x8dno ali medicinsko nepojasnjeno bole\xc4\x8dino, ki jo teoreti\xc4\x8dno lahko povzro\xc4\x8di prej omenjeni proces.\n_START_SECTION_\nZdravljenje\n_START_PARAGRAPH_\nNajve\xc4\x8d zdravljenja pri teh po\xc5\xa1kodbah lahko opravimo kar sami. Najve\xc4\x8d bole\xc4\x8din bo prenehalo samo od sebe, \xc4\x8de bomo prenehali z obremenitvijo in si vzeli zadosten \xc4\x8das po\xc4\x8ditka takoj ko bomo za\xc4\x8dutili prve bole\xc4\x8dine v obremenjenih delih telesa. Moramo pa se tudi zavedati, da brez osnovne skrbi za lastno zdravje, bodo nekatere bole\xc4\x8dine zaradi ponavljajo\xc4\x8dih se gibov prisotne mnoga leta. V tem primeru, bo edini mo\xc5\xbeen na\xc4\x8din za dokon\xc4\x8dno odpravo bole\xc4\x8din, operativni poseg. Najpogostej\xc5\xa1e predpisano zdravljenje za tovrstne bole\xc4\x8dine je po\xc4\x8ditek, telesna dejavnost( vaje za razgibanje in spro\xc5\xa1\xc4\x8danje ) , naramnice-opornice in masa\xc5\xbea. Na voljo so tudi razli\xc4\x8dni medicinki izdelki, kot dodatek v ve\xc4\x8dji uspe\xc5\xa1nosti teh zdravljenj. Ker je ra\xc4\x8dunalnik, kot delovna postaja, pogosto krivi za nastanek tak\xc5\xa1nih gibov (zlasti rok in zapestja) se ergonomsko prilagoditev delovnih postaj mo\xc4\x8dno priporo\xc4\x8da.\n_START_SECTION_\nPrilagojen delovni stol\n_START_PARAGRAPH_\nK prepre\xc4\x8devanju po\xc5\xa1kodb zaradi ponavljajo\xc4\x8dih se gibov pripomore tudi izbira ergonomi\xc4\x8dnega stola. To je stol, ki z izbo\xc4\x8denim naslonjalom skrbi za pravilen polo\xc5\xbeaj hrbtenice in ustrezno podpira medenico. Izbira pravilnega stola, je v sodobni sede\xc4\x8di dru\xc5\xbebi nujna izbira. Pomembno je, da se prilagaja naravni obliki posameznikovega telesa, kar dose\xc5\xbeemo z izbiro stola, ki ima kar najve\xc4\x8d mo\xc5\xbenosti razli\xc4\x8dnih nastavitev: vi\xc5\xa1ine in polo\xc5\xbeaja sedala, polo\xc5\xbeaja naslona ter vi\xc5\xa1ine in polo\xc5\xbeaja naslonjal za roke.\n_START_SECTION_\nPrilagodljiva programska oprema\n_START_PARAGRAPH_\nObstaja ve\xc4\x8d vrst programske opreme, namenjene za pomo\xc4\x8d pri odpravljanju mo\xc5\xbenosti za po\xc5\xa1kodbe zaradi ponavljajo\xc4\x8dih se gibov. Med njimi je program za prepoznavanje govora, ter program kateri nas opozori da potrebujemo premor pri delu. Tak program opozarja uporabnika, da po dolo\xc4\x8denem \xc4\x8dasu ali dolo\xc4\x8denem \xc5\xa1tevilu pritiskov na tipkovnico, potrebuje premor in priporo\xc4\x8di izvedbo sprostitvenih vaj, s katerimi razkremenimo mi\xc5\xa1ice. Na voljo pa so tudi posebni programi, s pomo\xc4\x8djo katerih avtomatiziramo ponavljajo\xc4\x8de naloge in klike z mi\xc5\xa1ko ( makro programi ).\n_START_SECTION_\nPrilagodljiva strojna oprema\n_START_PARAGRAPH_\nPrilagodljiva tehnologija zajema vse od specialnih tipkovnic, nadomestkov ra\xc4\x8dunalni\xc5\xa1kih mi\xc5\xa1k ( recimo elektronsko pisalo in grafi\xc4\x8dna tablica ) ter vsa ostala tehnologija, katera pripomore k ve\xc4\x8djemu udobju.\n_START_SECTION_\nMi\xc5\xa1ka\n_START_PARAGRAPH_\nPrehod na bolj ergonomsko mi\xc5\xa1ko, kot so na primer mi\xc5\xa1ka s sledilno kroglo, vertikalno mi\xc5\xa1ko ali igralno palico, oziroma nadomestek mi\xc5\xa1ke z digitalnim pisalom in grafi\xc4\x8dno tablico, lahko pripomore k zmanj\xc5\xa1anju po\xc5\xa1kodb, vendar pri kroni\xc4\x8dni bole\xc4\x8dini lahko povzro\xc4\x8dilo le premik problema v drugo obmo\xc4\x8dje. Uporaba grafi\xc4\x8dne tablice za splo\xc5\xa1no kazanje, klikanje, ozna\xc4\x8devanje in kopiranje (uporaba ni namenjena osnovni uporabi , to je risanje slik) pa tudi potrebuje dolo\xc4\x8den \xc4\x8das, da se uporabnik privadi. Prehod na sledilno plo\xc5\xa1\xc4\x8dico ali kazalno palico , katera ne potrebuje prijemanja ali kr\xc4\x8denja z mi\xc5\xa1icami v rokah tudi pripomore k zmanj\xc5\xa1anju po\xc5\xa1kodb in s tem bole\xc4\x8dini. Zelo dobrodo\xc5\xa1la je tudi uporaba posebne ergonomsko oblikovane podloge za misko, katera ima dodano erbonomsko oblikovano po\xc4\x8divalo za zapestje. Priporo\xc5\xa1ljiva je tudi uporaba naslonov za roke \xe2\x80\x93 vendar moramo pri njihovi uporabi paziti, da bo na\xc5\xa1a roka spro\xc5\xa1\xc4\x8dena naravnost in ne uklonjena navzgor.\n_START_SECTION_\nTipkovnica in njeni nadomestki\n_START_PARAGRAPH_\nZamenjava navadnih tipkovnic, s posebej oblikovanimi oziroma ergonomskimi tipkovnicami.Ergonomske tipkovnice naj bi bile oblikovane tako, da bi bila dr\xc5\xbea rok pri tipkanju \xc4\x8dim bolj naravna. Zato so pri skoraj vseh ergonomskih tipkovnicah tipke razporejene v obliki polmeseca. Pravtako pa lahko tipkovnico zamenjmo z digitalnimi peresi in sistemom za glasovno razpoznavo .\n_START_SECTION_\nMedicinski pripomo\xc4\x8dki\n_START_PARAGRAPH_\nPod medicinske pripomo\xc4\x8dke spadajo \xc5\xa1tevilna zdravljenja, vklju\xc4\x8dno z dovoljenimi zdravili proti bole\xc4\x8dini(zlasti nesteroidna protivnetna zdravila), raznimi oporniki in zdravstveno terapijo. \xc4\x8ceprav so nekateri strokovnjaki mnenja, da niso u\xc4\x8dinkoviti, nekateri strokovnjaki pa so mnenja da so. Glavni problem uporabe zdravil pri po\xc5\xa1kodbah zaradi ponavljajo\xc4\x8dih se gibov je ta, da bole\xc4\x8dino samo zakrijejo mo\xc5\xbeganom in se pacient vrne k aktivnostim, s tem pa \xc5\xa1e naprej obremenjuje po\xc5\xa1kodovano mesto, namesto da bi po\xc5\xa1kodbo \xc4\x8dim prej saniral. Zato je treba najti ravnovesje in bole\xc4\x8dino reducirati in to tako, da se nam z leti ne ponovi po\xc5\xa1kodba tkiva._NEWLINE_Na voljo so tudi medicinski pripomo\xc4\x8dki,ki nam pomagajo da se po\xc5\xa1kodovana tkiva hitreje celijo. Obstaja ve\xc4\x8d vrst naprav, ki so na voljo in so razvr\xc5\xa1\xc4\x8dene kot bodisi pasivne, bodisi aktivne naprave. Pasivne naprave v glavnem samo pomagajo pozdraviti po\xc5\xa1kodbo, medtem ko aktivne naprave pove\xc4\x8dajo telesne zmogljivosti zdravljenja._NEWLINE_Razne opornice, predvsem pa zapestne opornice, so dale\xc4\x8d najve\xc4\x8dkrat uporabljeni pripomo\xc4\x8dki pri po\xc5\xa1kodbah zaradi ponavljajo\xc4\x8dih gibov. Stabilizirajo zapestje in omogo\xc4\x8dijo zdravljenje brez nadaljnjega obremenjevanja po\xc5\xa1kodbe. Opornice so na voljo v dveh osnovnih variantah: mehke opornice (iz najlonskih tkanin) ali opornice s trdo lupino.\n_START_SECTION_\n\xc5\xa0tudija prebivalstva\n_START_PARAGRAPH_\n\xc5\xa0tudije so pokazale da so bolezni zaradi ponavljajo\xc4\x8dih se gibov povezane tudi s psiholo\xc5\xa1kimi in socialnimi dejavniki. \xc5\xa0tudije so pokazale da veliki psiholo\xc5\xa1ki pritiski podvojijo tveganje bole\xc4\x8din in po\xc5\xa1kodb zaradi, zahtevnosti dela, slabe podpore in nerazumevanja sodelavcev, samo nezadovoljstvo z delovnim mestom , pa \xc4\x8deprav smo mu izpostavljeni samo kratek \xc4\x8das. Na primer, asociacija sindroma karpalnega kanala z uporabo roke pogosto domneva, ne pa tudi dobro dokazana. Za tipkanje so dolgo mislili, da je vzrok za nastanek sindroma karpalnega kanala, vendar pa nedavna spoznanja ka\xc5\xbeejo, da naj bi tipkanje celo prepre\xc4\x8devalo omenjeni sindrom. Druga \xc5\xa1tudija trdi, da so glavni dejavniki tveganja za sindrom karpalnega kanala: \xc5\xbeenska menopavza, debelost ali pomanjkanje kondicije, diabetki oziroma dru\xc5\xbeinska anamneza diabetesa, kajenje in u\xc5\xbeivanje alkohola. "\n_START_SECTION_\nPsiholo\xc5\xa1ko poslab\xc5\xa1anje simptomov\n_START_PARAGRAPH_\nObstajajo tri med seboj podobni mehanizmi po katerih normalno delujo\xc4\x8d \xc4\x8dlove\xc5\xa1ki um poveli\xc4\x8duje bole\xc4\x8dino in z njo povezane motnje. Psiholo\xc5\xa1ki stres (depresija in bojazen) povzro\xc4\x8di, da je bole\xc4\x8dina \xc5\xa1e mo\xc4\x8dnej\xc5\xa1a. Zmanj\xc5\xa1ana fizi\xc4\x8dna aktivnost in potrtost sta vzrok katere koli kroni\xc4\x8dne bolezni. Zmanj\xc5\xa1ana fizi\xc4\x8dna aktivnost omili bole\xc4\x8dino v kratkem \xc4\x8dasu, vendar ta traja dalj\xc5\xa1i rok. Kroni\xc4\x8dna bole\xc4\x8dina, neglede na njen izvor, vodi v krog pove\xc4\x8dane depresijo in manj\xc5\xa1e fizi\xc4\x8dne aktivnosti. Zmanj\xc5\xa1evanje fizi\xc4\x8dnih aktivnosti zmanj\xc5\xa1a bole\xc4\x8dino, vendar je to dejanje omejeno na kratek rok, ter dolgoro\xc4\x8dno ne naredi ni\xc4\x8d za odpravo po\xc5\xa1kodbe.Napa\xc4\x8dno razumevanje bole\xc4\x8dinskih signalov. Psihologi si to razlagajo z besedo paincatastrophizing (da ko \xc4\x8duti\xc5\xa1 bole\xc4\x8dino misli\xc5\xa1 na najslab\xc5\xa1e) in to stanje se poslab\xc5\xa1a z zaupanjem pacientove podporne skupine ter internetnih diagnoz.Teorija kontrole znana kot\xc2\xa0\xc2\xbbgate control theory\xc2\xab\xc2\xa0je najbolj odobravana medicinska teorija bole\xc4\x8dine in recimo, da je pacient zaskrbljen glede dolo\xc4\x8denega dela telesa; mo\xc5\xbegani lahko po\xc5\xa1ljejo signal hrbtenja\xc4\x8di, da je pacient \xc5\xa1e bolj zaskrbljen kar se odzove, kot bole\xc4\x8dina dolo\xc4\x8denega dela telesa. .Pri pacientih npr. s kroni\xc4\x8dnimi bole\xc4\x8dinami roke lahko mo\xc5\xbegani avtomatsko spro\xc5\xbeijo bole\xc4\x8dino v roki, da je pacient ne bi premaknil in deluje kot obrambni mehanizem. Ob\xc4\x8dutek, da je nekaj narobe, \xc4\x8deprav so izvidi preiskav normalni. Psihologi temu pravijo zdravstvena bojazen.  Tipi\xc4\x8dni pacienti s to motnjo so prepri\xc4\x8dani, da bole\xc4\x8dina signalizira, da je z njihovim tkivom nekaj narobe. Lahko si to razlagamo kot zelo ob\xc4\x8dutljiv bole\xc4\x8dinski alarm-bole\xc4\x8dina namiguje oziroma signalizira nevarnost in pacienti se te\xc5\xbeko spopadajo z bole\xc4\x8dino. .'